പറവൂരില് മൂന്നര വയസ്സുള്ള കുട്ടിയുള്പ്പെടെ ഒരു കുടുംബത്തിലെ 3 പേര് മരിച്ചനിലയില് കുഞ്ഞിനെ കൊലപ്പെടുത്തി ദമ്ബതികള് ആത്മഹത്യ ചെയ്തുവെന്ന് പ്രാഥമിക നിഗമനം കൊച്ചി: ജില്ലയിലെ പറവൂരില് ഒരു കുടുംബത്തിലെ മൂന്ന് പേരെ മരിച്ച നിലയില് കണ്ടെത്തി. പറവൂര് മില്സ് റോഡില് താമസിക്കുന്ന സുനില്, ഭാര്യ കൃഷ്ണേന്ദു, മൂന്നര വയസുള്ള മകന് എന്നിവരെയാണ് മരിച്ച നിലയില് കണ്ടെത്തിയത്. സുനിലും ഭാര്യയും വീടിനകത്ത് തൂങ്ങിമരിച്ച നിലയിലാണ്. കുട്ടിയുടെ മൃതദേഹം കട്ടിലിലുമാണ് കണ്ടെത്തിയത്. അബുദാബിയില് ലിഫ്റ്റ് ടെക്നീഷ്യനായിരുന്നു സുനില്. കുട്ടിയെ കൊലപ്പെടുത്തിയശേഷം ഭാര്യയും ഭര്ത്താവും തൂങ്ങി മരിച്ചെന്നാണു പൊലീസിന്റെ പ്രാഥമിക നിഗമനം. വീട്ടിലെ രണ്ടു മുറികളിലെ ഫാനില് കെട്ടി തൂങ്ങിയ നിലയിലാണു സുനിലിനെയും കൃഷ്ണേന്ദുവിനെ കണ്ടത്. മകന് ആരവ് കൃഷ്ണ കട്ടിലില് മരിച്ചു കിടക്കുകയായിരുന്നു. കുട്ടിയുടെ കഴുത്തില് കരിവാളിച്ച പാട് ഉണ്ട്. സാമ്ബത്തികമായും കുടുംബപരമായും ഇവര്ക്കു മറ്റു പ്രശ്നങ്ങള് ഇല്ലെന്നാണു ബന്ധുക്കളും നാട്ടുകാരും പറയുന്നത്. ആത്മഹത്യ ചെയ്യാനുള്ള യഥാര്ഥ കാരണം പൊലീസിനും വ്യക്തമല്ല. ആത്മഹത്യ ഒരു പ്രശ്നത്തിനും പരിഹാരമല്ല. പ്രതിസന്ധികള് അത്തരം തോന്നല് ഉണ്ടാക്കിയാല് കൗണ്സിലിങ് പിന്തുണക്കായി ഈ നമ്ബറുകളില് ബന്ധപ്പെടുക. 1056, 0471 2552056